《次韵思道同晦甫春日过李氏园亭》
宋代·吕陶

二贤谈笑共为州，深惜青春烂漫游。吟到醉乡须一饮，步回芳漫亦三休。

风前几点见蛱蝶，雨后数声闻栗留。人望使旌应喜乐，此心于尔亦何羞。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。